Štefan Prvomučeník

Svätý Štefan (po grécky Stefanos, po latinsky Stephanus) (? – † 33 ukameňovaním v Jeruzaleme), tzv. Prvomučeník bol prvý kresťanský mučeník a jeden zo šiestich diakonov druhej cirkvi (archidiakon).

Bol podľa knihy Nového zákona Skutky apoštolov ukameňovaný pre vieru v Ježiša Krista na smrť. (Sk 6-7)

Svätý Štefan je uctievaný v katolíckej, pravoslávnej aj anglikánskej cirkvi. Sviatok sv. Štefana sa v západnej cirkvi slávi 26. decembra, hneď po vianočných sviatkoch. V byzantskom obrade (v gréckokatolíckej i pravoslávnej cirkvi) sa slávi o deň neskôr – 27. decembra. 

Na Západe sú jeho atribúty palma, kniha a kamene. V byzantskom obrade býva neraz znázorňovaný aj na diakonských dverách ikonostasu, keďže bol archidiakonom, často s kadidlom v ruke.

Asi sedem až osemročný chlapček uteká a poskakuje za Ježišom. Predbehne hlasno hovoriacu skupinu apoštolov a podíde k nemu. Je to pekný chlapec s krátkymi tmavogaštanovými kučeravými vlasmi. V tmavej tváričke mu žiaria múdre čierné očká. Dôverne zavolá Učiteľa, akoby ho dobre poznal. 
“Ježiš,” povie, “dovolíš, aby som išiel s tebou až do tvojho domu?”
“Vie o tom mamka?” opýta sa Ježiš a pozrie na neho s láskavým úsmevom.
“Vie to.”
“Naozaj?” Ježiš, i keď sa usmieva, pozerá prenikavým pohľadom.
“Áno, Ježiš, naozaj.”
“Potom poď.”
Chlapec poskočí od radosti a chytí Ježišovu ľavú ruku, ktorú vystrel k nemu. S akou láskyplnou dôverou vloží dieťa svoju tmavú rúčku do dlhej ruky Ježiša!
“Porozprávaj mi nejaké pekné podobenstvo, Ježiš,” povie chlapec poskakujúc po boku Učiteľa a pozerá na neho zospodu s tváričkou žiariacou od radosti.
Aj Ježiš na neho pozrie s veselým úsmevom.
“Načo ti je podobenstvo? To nie je hra.”
“Je krajšie než hra. Keď pôjdem spať, budem naň myslieť a potom sa mi bude o ňom snívať. A zajtra si ho pripomeniem a budem si ho opakovať, aby som bol dobrý. Urobí ma dobrým.”
“Zapamätáš si ho?”
“Áno. Chceš, aby som ti porozprával všetky, ktoré si mi povedal?
“Si šikovný, Benjamín, šikovnejší než ľudia, ktorí ich zabúdajú. Za odmenu ti poviem podobenstvo.”
Chlapec už neposkakuje. Kráča vážne a slušne ako dospelý, neujde mu ani slovo, ani modulácia Ježišovho hlasu, na ktorého sa pozerá pozorne a ani sa už nestará, kam kladie nohy. Po podobenstve sa ho Ježiš opýta.
“Vieš mi teraz povedať, kto je ten dobrý pastier?”
“To si ty, Ježiš.”
“A kto je ten baránok?”
“To som ja, Ježiš.”
“Ja však teraz idem preč. A ty na mňa zabudneš.”
“Nie, Ježiš. Nezabudnem na teba, lebo ťa milujem.”
“Láska ťa prejde, keď ma už neuvidíš.”
“Budem si hovoriť tie slová, ktoré si mi povedal, a bude to, akoby si bol tu. Takto ťa budem milovať a poslúchať. A povedz mi, Ježiš: Ty si budeš pamätať na Benjamína?”
“Stále.”
“Ako si ma zapamätáš?”
“Budem si hovoriť, že si mi sľúbil milovať ma a poslúchať ma, a tak si budem na teba spomínať.”
“A dáš mi tvoje kráľovstvo?”
“Ak budeš dobrý, áno.”
“Budem dobrý.”
“Ako to urobíš? Život je dlhý.”
“Ale tvoje slová sú tiež veľmi dobré. Ak si ich budem hovoriť a budem robiť to, čo kážu konať, uchovám sa dobrý po celý život. A urobím to, lebo ťa milujem. Keď človek miluje, nie je ťažké byť dobrým. Pre mňa nie je ťažké poslúchať mamku, lebo ju mám rád. Nebude pre mňa ťažké poslúchať teba, pretože ťa mám rád.”
Ježiš sa zastavil a pozerá na tváričku rozpálenú láskou viac než slnkom. Ježišova radosť je taká živá, že vyzerá, akoby sa ďalšie slnko zapálilo v jeho duši a vyžaruje jeho očami. Skloní sa a pobozká chlapca na čelo.
Benjamín zostal malým Kristovým baránkom a keď stratil svojho veľkého Pastiera, lebo ten sa vrátil do neba, stal sa učeníkom toho, ktorý sa mi najviac podobal, z jeho rúk prijal krst a meno môjho prvého mučeníka - Štefan. Bol verný až do smrti a s ním i jeho bríbuzní, pritiahnutí k viere príkladom ich malého rodinného apoštola.
Nie je známy? Mnohých v mojom kráľovstve ľudia nepoznajú, ale ja ich poznám. A z toho sú šťastní. Svetská sláva nepridá ani iskričku k svätožiare blažených.

Literatúra 
 "Dňa 27. decembra : Sv. apoštol prvomučeník a arcidiakon Štefan." In: Andrej Josafát Gregor Truch: Život svätých : Duchovné čítanie pre slovenských gréckokatolíckych veriacich na každý deň kalendárneho roka. Preklad a úprava: Michal Čarný. Prešov : Vydavateľstvo Michala Vaška, 2003, s. 645-647. ISBN 80-7165-381-0
 "Štefan, prvomučeník, archidiakon : 27. december." In: Antonín Čížek: Synaxár : Životy svätých. Prešov : Spolok biskupa Petra Pavla Gojdiča, 1998, s. 137. ISBN 80-967341-1-3

Iné projekty

Externé odkazy 
 Sv. Štefan na ABC Svatých

Izraelskí katolícki svätci
Izraelskí pravoslávni svätci
Mučeníci
Osobnosti na rakúskych poštových známkach